陳壽 (成化進士)

陳壽（），字本仁，遼東寧遠衛军籍，祖籍江西新淦縣，明朝政治人物、進士出身。

 生平 
其祖父陳誌弘因代兄戍遼東，後改籍。陳壽早年十分貧寒，路見遺金，守至深夜等還原主。之後跟從鄉人賀欽學習，登成化元年（1465年）乙酉科山東鄉試第四十四名舉人，八年（1472年）壬辰科進士，十年六月授戶科給事中。巡視宣府、大同邊防，彈劾鎮守中官、萬貴妃兄弟及中官梁芳、僧繼曉等人，遂下詔獄。之後釋放，二十三年十月升户科左，弘治元年（1488年）五月升至本科都給事中。九月，王恕任吏部尚書，舉薦其為大理右寺丞。劉吉因排擠王恕，稱陳壽先前在給事中任職，不擅長刑名，調其為南京光祿寺少卿。弘治六年（1493年）十一月升南京鴻臚寺卿。弘治十三年十月，以右僉都御史巡撫延綏等地，并抵抗火篩進犯。弘治十六年十二月，升南京都察院右副都御史，掌管南京都察院。正德初年，劉瑾矯詔逮南京科道戴銑、薄彥徽等，陳壽抗章論救，被彈劾致仕、并罰米支邊。正德九年（1514年）正月，楊一清舉薦擔任陝西巡撫右副都御史，整治當地吏治，得罪太監廖堂，九月改為南京兵部右侍郎。一年後，乞駭骨，就進南京刑部尚書致仕。嘉靖改元，時年八十三，詔進一品階，遣有司存問。嘉靖二年四月卒《大明世宗肃皇帝实录卷二十五》：嘉靖二年四月己丑，致仕南京刑部尚书陈寿卒。寿江西临江之新淦人，成化壬辰进士。授给事中，历都给事中，尝以直以被杖。弘治中累迁至都察院右佥都御史、巡抚延绥，虏酋火筛犯榆林，寿督兵驱剿有功，九载，升都察院右副都御史。正德间以论救言官忤逆瑾，传奉致仕。久之，以荐起巡抚陕西，寻升南京兵部右侍郎，累疏乞休，诏以南京刑部尚书致仕，命有司给月米、岁夫，至是卒。 上命赐祭一坛，减半造坟。寿扬历中外，以刚正廉介称，士论雅重之。《明史》（卷186）：“陳壽，字本仁，其先新淦人。祖誌弘，洪武間代兄戍遼東，遂籍寧遠衛。壽少貧甚，得遺金，坐守至夜分，還其主。從鄉人賀欽學，登成化八年進士，授戶科給事中。視宣、大邊防，劾去鎮守中官不檢者。又嘗劾萬貴妃兄弟及中官梁芳、僧繼曉，系詔獄。得釋，屢遷都給事中。弘治元年，王恕為吏部，擢壽大理丞。劉吉憾恕，諷御史劾壽不習刑名，冀以罪恕。竟調壽南京光祿少卿，就轉鴻臚卿。十三年冬，以右僉都御史巡撫延綏。火篩數盜邊，前鎮巡官俱得罪去。壽至，蒐軍實，廣間諜，分布士馬為十道，使互相應援，軍勢始振。明年，諸部大入，先以百余騎來誘。諸將請擊之，壽不可。自出帳，擁數十騎，據胡床指麾飲食。寇望見，疑之，引去。諸道襲擊，斬獲甚多。朝廷方遣苗逵等重兵至，而壽已奏捷。孝宗嘉之，加錄一等。逵欲乘勝搗巢。駐延綏久，戰馬三萬匹日費芻菽不貲。壽請出牧近塞，就水草，眾有難色。壽跨馬先行，眾皆從之，省費數十萬。當戰捷時，或勸註子弟名籍，壽曰：「吾子弟不知弓槊，寧當與血戰士同受賞哉？」竟不許。十六年以右副都御史掌南院。正德初，劉瑾矯詔逮南京科道戴銑、薄彥徽等，壽抗章論救。瑾怒，令致仕。尋坐延綏倉儲虧損，罰米二千三百石、布千五百匹。貧不能償，上章自訴。瑾廉知壽貧，特免之。中官廖堂鎮陝西貪暴，楊一清以壽剛果，九年正月起撫其地。堂初奉詔制氈幄百六十間，贏金數萬，將遺權幸。壽檄所司留備振，復戒諭堂勿假貢獻名有所科取。堂怒，將傾之。壽四疏乞休，不得。堂爪牙數十輩散府縣漁利，壽命捕之，皆逃歸，氣益沮。其秋，拜南京兵部侍郎，陝人號呼擁輿，移日不得行。逾年，乞駭骨，就進刑部尚書，致仕。壽為給事中，言時政無隱，獨不喜劾人，曰：「吾父戒吾勿作刑官，易枉人。言官枉人尤甚，吾不敢妄言也。」嘉靖改元，詔進一品階，遣有司存問，時年八十有三。壽廉，歷官四十年，無家可歸。寓南京，所居不蔽風雨。其卒也，尚書李充嗣、府尹寇天敘為之斂。又數年，親舊賻助，始得歸葬新淦。”。

家族
曾祖陳以輝。祖父陳志宏。父陳會昌。前母黄氏，母田氏。具慶下。兄璉、瓛。弟璋。《成化八年進士登科錄》

孫陳士元、陳士貞，國子生。

 参考文献 

Shou
Category:明朝户科給事中
Category:明朝戶科都給事中
Category:南京兵部侍郎
Category:南京刑部尚書
Category:明朝陝西巡撫
Category:明朝副都御史
Category:明朝延綏巡撫